Με επιστολή στο υπουργείο Υγείας, ο Όμιλος ΙΑΣΩ, γνωστοποιεί τη δωρεάν παραχώρηση στο Εθνικό Σύστημα Υγείας εβδομήντα κλινών του Κέντρου Αποκατάστασης Φιλοκτήτης, το οποίο βρίσκεται στο Κορωπί Αττικής. Η παραχώρηση έχει άμεση ισχύ.

Οι κλίνες διατίθενται για περιστατικά μη σχετιζόμενα με COVID-19. Στόχος της προσφοράς είναι η αποδέσμευση κλινών από τα νοσοκομεία αναφοράς του ΕΣΥ.

Ταυτόχρονα, ο όμιλος παραχωρεί στο ΕΣΥ τον πλήρη εξοπλισμό για δύο θέσεις Μονάδας Αυξημένης Φροντίδας (ΜΑΦ), συνδράμοντας στην υποστήριξη περιστατικών COVID-19.

Ο όμιλος ΙΑΣΩ, με αίσθημα ευθύνης και κοινωνικής ευαισθησίας απέναντι στην πρωτόγνωρη υγειονομική κρίση, που μαστίζει τη χώρα μας, συνδράμει στο μέτρο του δυνατού, στο Εθνικό Σύστημα Υγείας.